யட்சி அவனை ஒரு பனைவண்டா மாத்தி ஒரு நுங்குக்கு உள்ள வைச்சிட்டா. அவனுக்கு அது தெரியாது. ஒரு அறைக்குள்ள மாட்டிக்கிட்டமாதிரித்தான் அவனுக்குத் தெரியுது. தாயத்தை அவுத்திருண்ணு அவ. அவுக்கமாட்டேனு அவன். ஏழுநாள் தர்க்கம். அவ போடாத வேஷம் இல்ல, காட்டாத நாடகம் இல்ல. குலஸ்திரீமாதிரி வந்து நிண்ணு கொஞ்சி மயக்கினா ஒருநாள். முலையும் இடுப்புமா மோகினியா வந்து கண்ணுகாட்டி பசப்பினா ஒருநாள். மூணாம்நாள் மாலைமாலையா கண்ணீருவிட்டாள். அம்மையா வந்தா, சகோதரியா வந்தா. ஒண்ணும் நடக்கலை. இவன் ஆரு ஆளு? இவனுக்க சீவனுல்லா அதில இருக்கு?